b'\n_START_ARTICLE_\nSveti\xc5\xa1\xc4\x8de\n_START_PARAGRAPH_\nSvet\xc3\xad\xc5\xa1\xc4\x8de je stavba, prostor za \xc4\x8da\xc5\xa1\xc4\x8denje boga ali ve\xc4\x8d bogov, odvisno od verstva, kateremu slu\xc5\xbei. Za sveti\xc5\xa1\xc4\x8da poganskih oziroma mnogobo\xc5\xa1tvenih verstev se po navadi uporablja izraz tempelj._NEWLINE_V starem veku je bilo sveti\xc5\xa1\xc4\x8de nujno povezano z obredi \xc5\xbertvovanja, zato se je v osrednjem prostoru nahajal \xc5\xbertvenik, ki je v poznej\xc5\xa1ih obdobjih, v splo\xc5\xa1nem pa z nastankom kr\xc5\xa1\xc4\x8danstva, prevzel vlogo oltarja, ki odslej slu\xc5\xbei zgolj simboli\xc4\x8dnemu nakazanju \xc5\xbertvovanja._NEWLINE_V dana\xc5\xa1njem \xc4\x8dasu je beseda sveti\xc5\xa1\xc4\x8de \xc5\xa1e najve\xc4\x8dkrat rabljena kot sopomenka za cerkev oziroma kapelo.'